stanford-oval/wikipedia huggingface dataset:
สตีล บอล รัน
ตัวละคร > ศัตรูอื่นๆ > ไมค์ โอ (Mike O')

ความสามารถสแตนด์ : ทิวบูล่าร์ เบลส์ (Tubular Bells)  พลังของเขาคือการเป่าลมใส่ตะปูให้กลายเป็นลูกโป่ง และบิดมันเป็นรูปร่างสัตว์ต่างๆได้ สัตว์ลูกโป่งเหล่านี้จะมีความสามารถเหมือนกับสัตว์จริงๆ เป็นสแตนด์ที่รวมเอาความยืดหยุ่นของลูกโป่งและความแหลมคมอันตรายของตะปูเข้าด้วยกัน และสามารถเลือกเป้าหมายให้พวกสัตว์ลูกโป่งโจมตีได้ด้วย เช่นจำกลิ่นของเป้าหมายที่เลือกและโจมตีมัน
- Mike O มาจากชื่อของ Mike Oldfield นักดนตรีและนักแต่งเพลงชาวอังกฤษ
- Tubular Bells เป็นชื่ออัลบั้มแรกสุกของนักแต่งเพลงและนักดนตรีชาวอังกฤษ Mike Oldfield ออกในปี 1973 ซึ่งยอดขายถล่มทลายหลังจากเพลงแรกสุดจาดอัลบั้มนี้ ได้นำไปใช้เป็นเพลงเปิดของภาพยนตร์สยองขวัญเรื่อง The Exorcise (1973)
เวคอัพพีเพิล (Wekapipo - Wake up People)
ความสามารถ : เรคกิ้งบอล (Wrecking Ball)  ไม่ใช่ความสามารถสแตนด์ แต่เป็นวิชาหมุนลูกเหล็กที่สืบทอดมาเช่นเดียวกับของไจโร่ ลูกเหล็กของเขาประกอบด้วยลูกบริวารเล็กๆอีกหลายลูก ซึ่งจะกระจายออกไปโจมตีศัตรูหลังจากที่ขว้างลูกเหล็กแรกออกไปแล้ว หากโดนเข้าจังๆก็อาจถึงตายได้ แต่หากโดนเฉี่ยวๆจะทำให้ร่างกายซีกซ้ายเป็นอัมพาต และมองไม่เห็นทุกๆสิ่งที่อยู่ทางซ้ายของตน
มาเจนต้า มาเจนต้า (Magenta Magenta)
ความสามารถสแตนด์ : ทเวนตี้ เซนจูรี่ บอย (20th Century Boy)  เป็นเหมือนชุดสูทที่จะถ่ายทอดแรงปะทะทั้งหมดลงสู่ดิน ทำให้ไม่เกิดความเสียหายใดๆแก่ร่างต้น แต่ขณะที่สวมไว้จะไม่สามารถขยับตัวได้เลย
ตัวละคร > ศัตรูอื่นๆ > แอ็คเซล โร (Axl RO)

ความสามารถสแตนด์ : ซีวิล วอร์ (Civil War)  ผู้ที่เข้ามาอยู่ในระยะจู่โจมของสแตนด์ จะถูกบาปในอดีตกลับมาตามหลอกหลอน หรือถ้าเป็นสิ่งของถ้าไปสัมผัสมันเข้ามันจะไปรวมเข้ากับตัวผู้สัมผัส วิธีที่จะหลุดพ้นได้คือต้องชำระล้างด้วยน้ำสะอาด หรือโยนบาปนั้นให้คนอื่น
- Axl RO มาจากชื่อ Axl Rose นักร้องนำวง Guns n' Roses
- Civil War เป็นเพลงของวง Guns n' Roses ออกในปี 1993
ตัวละคร > ศัตรูอื่นๆ > ดิสโก้ (Disco)

ความสามารถสแตนด์ : ช็อคโกแลต ดิสโก้ (Chocolate Disco)  สามารถนำวัตถุใด้ๆที่มีเป้าหมายมาที่ตนเอง ให้เปลี่ยนตำแหน่งไปในพิกัดที่ต้องการได้อย่างแม่นยำ
ตัวละคร > ตัวละครอื่นๆ > สตีเฟ่น สตีล (Stephen Steel)

โปรโมเตอร์งานแข่งสตีล บอล รัน ในอดีตเคยเป็นโปรโมเตอร์จัดงานแสดงต่างๆมากมาย จนวันหนึ่งที่ถูกกล่าวหาว่าเป็นพวกลวงโลก ชีวิตจึงตกต่ำจนถึงขีดสุด ในตอนนั้นเองที่ได้พบกับลูซี่ ซึ่งเป็นคนเสนอให้จัดงานแข่งม้าข้ามทวีปขึ้น แม้ตัวสตีลเองจะคิดว่าเป็นเรื่องเหลวไหล แต่กลับได้รับความสนใจจากสปอนเซอร์มากมาย กำหนดการแข่งสตีล บอล รัน จึงเกิดขึ้นในอีกสองปีถัดมา ซึ่งณ เวลานั้น สตีลก็นึกถึงบุญคุณของลูซี่ขึ้นมาได้ จึงขอเธอแต่งงาน
ตัวละคร > ตัวละครอื่นๆ > ลูซี่ สตีล (Lucy Steel)

หญิงสาวอายุ 14 ปี ที่เป็นผู้จุดกำเนิดการแข่งสตีล บอล รัน แม้จะยังเด็กแต่ก็ตอบรับคำขอแต่งานของสตีลอย่างเต็มใจ เป็นหญิงสาวที่เข้มแข็งเด็ดเดี่ยวมาก และจะทำทุกอย่างเพื่อปกป้องสามีของตนเอง\
ความสามารถ: ทิคเก็ต ทู ไรด์ (Ticket to Ride)
- ชื่อของเธอมาจากเพลง Lucy in the Sky with Diamond ของ The Beatles
- ชื่อความสามารถมาจากเพลว Ticket to Ride ของ The Beatles
ตัวละคร > ตัวละครอื่นๆ > ฟันนี่ วาเลนไทน์ (Funny Valentine, the President)

ประธานาธิบดีคนที่ 23 แห่งสหรัฐอเมริกา เป็นผู้อยู่เบื้องหลังการแข่งสตีล บอล รัน โดยมีจุดมุ่งหมายแท้จริงเพื่อรวบรวมชิ้นส่วนซากศพนักบุญให้ครบ
ความสามารถ: เดอร์ตี้ ดีดส์ ดัน เดิร์ท ซีพ (Dirty Deeds Done Dirt Cheap) เรียกสั้นๆว่า D4C สามารถเดินทางไปตามมิติคู่ขนานได้
- ชื่อของเขา มาจากเพลง My Funny Valentine ของ Frank Sinatra
- Dirty Deeds Done Dirt Cheap มากจากชื่อเพลงของวง AC/DC
สการ์เล็ต วาเลนไทน์ (Scarlet Valentine)
ภรรยาของประธานาธิบดีสหรัฐ จริงๆแล้วเป็นพวกชอบผู้หญิงด้วยกัน?
ตัวละคร > ตัวละครอื่นๆ > เจ้าหน้าที่งานแข่ง (Competition Officer)

เจ้าหน้าที่ชายร่างเล็กที่คอยประจำอยู่ในทุกๆจุดของสถานีบริการสำหรับงานแข่ง มีรูปร่างหน้าตาที่เหมือนกันไปหมดไม่ว่าจะประจำอยู่ที่ไหนก็ตาม
สถาบันกันตนา

| --- | --- |

ชื่อย่อ: สกน. / KI
คติพจน์: สถาบันแห่งภูมิปัญญาสื่อสร้างสรรค์
ประเภท: สถาบันอุดมศึกษาเอกชน
สถาปนา: 21 กรกฎาคม พ.ศ. 2553 (14 ปี)
นายกสภาฯ: ศาสตราจารย์กิตติคุณ ดร.สุรพล วิรุฬห์รักษ์
อธิการบดี: ผู้ช่วยศาสตราจารย์ปนัดดา ธนสถิตย์
ผู้ศึกษา: 5 คน (2566)
ที่ตั้ง: 999 หมู่ 2 ตำบลคลองโยง อำเภอพุทธมณฑล จังหวัดนครปฐม 73170
สี: ██ สีฟ้า
เว็บไซต์: www.kantana.ac.th
สถาบันกันตนา (อังกฤษ: Kantana Institute) เป็นสถาบันอุดมศึกษาเอกชนในประเทศไทย ได้รับการอนุญาตจัดตั้งเป็นสถาบันอุดมศึกษา เมื่อวันที่ 21 กรกฎาคม พ.ศ. 2553 โดยบริษัท กันตนาเอ็ดดูเทนเมนท์ (อินเตอร์เนชั่นแนล) จำกัด และได้รับการรับรองวิทยฐานะตั้งแต่วันที่ 1 ตุลาคม พ.ศ. 2553 เป็นต้นไป
สถาบันกันตนา นับเป็นสถาบันอุดมศึกษาเฉพาะทางที่มุ่งเน้นผลิตบัณฑิตเฉพาะด้านการผลิตภาพยนตร์และแอนิเมชันแห่งแรกของประเทศไทย
ประวัติ

สถาบันกันตนา ก่อตั้งขึ้นเพื่อสานต่อปณิธานอันแน่วแน่ของ คุณประดิษฐ์ กัลย์จาฤก ผู้ก่อตั้งบริษัทกันตนา กรุ๊ป จำกัด (มหาชน) กลุ่มธุรกิจอุตสาหกรรมบันเทิงระดับแนวหน้าของประเทศ ที่ต้องการสร้างสถาบันผลิตนักวิชาชีพด้านสื่อบันเทิงซึ่งเปี่ยมด้วยความรู้ความเชี่ยวชาญและอุดมการณ์ในวิชาชีพให้กับวงการบันเทิงเพราะท่านมีความเชื่อมั่นว่า “ความรู้จะเป็นเครื่องยกชูให้ศิลปินสูงส่งขึ้น”
สถาบันกันตนาจึงเป็นสถาบันอุดมศึกษาเอกชนเฉพาะทางด้านการผลิตและการจัดการสื่อบันเทิง เปิดสอนระดับปริญญาตรี หลักสูตรแรกที่เปิดสอน ในปีการศึกษา 2553 คือ หลักสูตรศิลปกรรมศาสตรบัณฑิต แขนงวิชาการผลิตภาพยนตร์และการผลิตแอนิเมชัน และในปีการศึกษา 2554 ได้เสนอเปิดแขนงวิชาการผลิตรายการโทรทัศน์เพื่อการสื่อสารข้ามสื่อเพิ่มเติมไว้ในหลักสูตรปรับปรุง พ.ศ. 2555 โดยมุ่งหวังที่จะดึงศักยภาพของคนไทยเฉพาะด้านมาสร้างทรัพย์สินที่เกิดจากความคิดสร้างสรรค์ก่อให้เกิดการเติบโตและพัฒนาทางเศรษฐกิจสร้างกำลังคนในระดับสูงเพื่อรองรับการเติบโตของอุตสาหกรรม และเพื่อยกระดับวิชาชีพสื่อสารมวลชนของไทยให้มีมาตรฐาน เป็นที่ยอมรับในระดับสากล
หลักสูตร

ปัจจุบันสถาบันกันตนาได้เปิดสอน1คณะวิชาคือ คณะศิลปกรรมการผลิตสื่อ
| หลักสูตรที่เปิดสอนในคณะศิลปกรรมการผลิตสื่อ สถาบันกันตนา> ระดับปริญญาตรี | หลักสูตรที่เปิดสอนในคณะศิลปกรรมการผลิตสื่อ สถาบันกันตนา> ระดับปริญญาโท | หลักสูตรที่เปิดสอนในคณะศิลปกรรมการผลิตสื่อ สถาบันกันตนา> ระดับปริญญาเอก | หลักสูตรที่เปิดสอนในคณะศิลปกรรมการผลิตสื่อ สถาบันกันตนา>  |
| --- | --- | --- | --- |
|  หลักสูตรศิลปกรรมศาสตรบัณฑิต (ศป.บ.) สาขาวิชาการผลิตภาพยนตร์และแอนิเมชัน แขนงวิชาการผลิตภาพยนตร์  แขนงวิชาการผลิตแอนิเมชัน  แขนงวิชาการผลิตรายการโทรทัศน์เพื่อการสื่อสารข้ามสื่อ |  หลักสูตรศิลปศาสตรมหาบัณฑิต (ศป.ม.) สาขาวิชาการจัดการสื่อบันเทิง |  |  |
แหล่งข้อมูลอื่น

สถาบันกันตนา
สถาบันการพยาบาลศรีสวรินทิรา สภากาชาดไทย

| --- | --- |
Srisavarindhira Thai Red Cross Institute of Nursing
ตราพระมหาพิชัยมงกุฎและเครื่องหมายกาชาดสีแดง   สัญลักษณ์ประจำสถาบันฯ
ชื่อเดิม: วิทยาลัยพยาบาลสภากาชาดไทย
ชื่อย่อ: STIN
คติพจน์: ซื่อสัตย์ รับผิดชอบงาน บริการด้วยใจ ได้มาตรฐานวิชาชีพ
ประเภท: สถาบันอุดมศึกษาในกำกับของรัฐ
สถาปนา: 16 ตุลาคม พ.ศ. 2457; 110 ปีก่อน (2457-10-16)
ผู้สถาปนา: พระบาทสมเด็จพระมงกุฎเกล้าเจ้าอยู่หัว (รัชกาลที่ 6)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม สภากาชาดไทย
สังกัดวิชาการ: สาขาวิชา  2 สำนักวิชาพยาบาลศาสตร์ สำนักวิชาบัณฑิตศึกษา  หน่วยงานสนับสนุน  3 หน่วยทะเบียนและประมวลผลศึกษา หน่วยกิจการกิจกรรมนักศึกษา หน่วยจัดการศึกษา 
งบประมาณ: 260,961,900 บาท (พ.ศ. 2568)
นายกสภาสถาบัน: สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
อธิการบดี: ผู้ช่วยศาสตราจารย์ กนกวรรณ สุวรรณปฏิกรณ์
ผู้ศึกษา: 844 คน (พ.ศ. 2566)
ที่ตั้ง: เลขที่ 1873 ถนนพระรามที่ 4 แขวงปทุมวัน เขตปทุมวัน กรุงเทพมหานคร 10330
สี: ██ สีแดงชาด
เว็บไซต์: เว็บไซต์ของสถาบัน
สถาบันการพยาบาลศรีสวรินทิรา สภากาชาดไทย  (อังกฤษ: Srisavarindhira Thai Red Cross Institute of Nursing) เป็นสถาบันอุดมศึกษาในกำกับของรัฐซึ่งไม่เป็นส่วนราชการ อยู่ภายใต้การดูแลอุปถัมภ์ของสภากาชาดไทย เปิดทำการเรียนการสอนหลักสูตรพยาบาลศาสตรบัณฑิต หลักสูตร 4 ปี และหลักสูตรประกาศนียบัตรการพยาบาลเฉพาะทางอีกหลายสาขา
ประวัติ

วิวัฒนาการ มาจาก "โรงเรียนนางพยาบาลสภากาชาดสยาม"  ต่อมาเปลี่ยนเป็น "โรงเรียนการพยาบาลสภากาชาดไทยและโรงเรียนพยาบาลผดุงครรภ์ และอนามัยสภากาชาดไทย"  เปิดโรงพยาบาลจุฬาลงกรณ์ เมื่อวันที่ 30 พฤษภาคม 2457 รับผดุงครรภ์ ที่สำเร็จการศึกษาจากโรงเรียนสูติกรรมโรงพยาบาลศิริราช ช่วยดูแลผู้ป่วยหญิง มีนายสิบพยาบาล พลพยาบาล พลเปล และนางพยาบาล พลเรือนดูแลผู้ป่วยชาย สมเด็จพระศรีพัชรินทราบรมราชินีนาถ พระบรมราชชนนีพันปีหลวง องค์สภานายิกาสภากาชาดสยาม พระราชทานกำเนิดโรงเรียนนางพยาบาลเพื่อเปิดสอนวิชาการพยาบาลขึ้นเป็นครั้งแรกในกรุงสยาม เมื่อวันที่ 16 มิถุนายน 2457
ปีแรกที่เปิดสอน เปิดรับสมัครทั้งปีไม่มีกำหนดปิดรับ มีนักเรียนรวมทั้งสิ้น 26 คน หลักสูตร 1 ปี สอบไล่ปีละ 2 ครั้งต่อมาขยายเป็นหลักสูตร 2 ปี ในปี พ.ศ. 2459 มี หม่อมเจ้ามัณฑารพ กมลาศน์ เป็นผู้ดำรงตำแหน่งหัวหน้ากองโรงเรียนพยาบาลเป็นพระองค์แรก ต่อมามีการแลกเปลี่ยนนักเรียนกับโรงเรียนสูติกรรม โรงพยาบาลศิริราชอยู่หลายรุ่น
พ.ศ. 2466 ขยายหลักสูตรเป็น 3 ปีรับนักเรียนมัธยม 3 สอนวิชาผดุงครรภ์เอง
พ.ศ. 2471 ขยายหลักสูตรเป็น 3 ปี 6 เดือน รับนักเรียน ม.6 สำเร็จแล้วให้ ประกาศนียบัตรวิชาการพยาบาลและประกาศนียบัตรวิชาการผดุงครรภ์
พ.ศ. 2494 ปรับปรุงหลักสูตรและขยายเวลาศึกษาเป็น 4 ปี รับนักเรียน ม.6 เรียนวิชาการพยาบาล 3 ปี และวิชาการผดุงครรภ์และอนามัย 1 ปี
พ.ศ. 2507 ปรับปรุงหลักสูตรรับนักเรียน ม.ศ. 5 สายสามัญหรือเทียบเท่า เรียนหลักสูตรประกาศนียบัตรชั้นสูงวิชาพยาบาลและอนามัย เรียน 3 ปีและ ประกาศนียบัตรผดุงครรภ์เรียนต่ออีก 6 เดือน
พ.ศ. 2513 โรงเรียนเปลี่ยนชื่อเป็น "วิทยาลัยพยาบาลสภากาชาดไทย"  ปรับปรุงหลักสูตรเป็นอนุปริญญาพยาบาลและอนามัย มีอาจารย์ คุณอุดม สุภาไตร เป็นอาจารย์ผู้อำนวยการวิทยาลัยฯ คนแรก
พ.ศ. 2514 เข้าสมทบเป็นสถาบันวิชาศึกษาชั้นสูงในจุฬาลงกรณ์มหาวิทยาลัย
พ.ศ. 2521 ปรับปรุงหลักสูตรเป็นพยาบาลศาสตรบัณฑิต ผู้สำเร็จการศึกษา รับพระราชทานปริญญาบัตรจากจุฬาลงกรณ์มหาวิทยาลัย
พ.ศ. 2532 สภากาชาดไทยได้มีประกาศสภากาชาดไทย แก้ไขเพิ่มเติม (ฉบับที่ 37) ให้วิทยาลัยพยาบาลฯ มีฐานะเป็นสำนักหนึ่งของสภากาชาดไทย พร้อมทั้งปรับปรุงโครงสร้างองค์กรการบริหารงานบุคคลและการบริหารงาน วิชาการ เมื่อวันที่ 13 ธันวาคม 2532 โดยมีรองศาสตราจารย์ นายแพทย์ ทองจันทร์ หงส์ลดารมภ์ เป็นรักษาการผู้อำนวยการวิทยาลัยพยาบาลสภากาชาดไทย และ ผ.ศ.ชุลีพร เชาวน์เมธากิจ เป็นผู้อำนวยการวิทยาลัยพยาบาลคนแรกจาก ระบบการสรรหา
พ.ศ. 2536 เปิดสอนหลักสูตรประกาศนียบัตรการพยาบาลเฉพาะทาง 2 สาขา วิชา คือ สาขาวิชาการพยาบาลผู้สูงอายุ และสาขาวิชาการพยาบาลผู้ติดเชื้อไวรัสเอดส์และผู้ป่วยเอดส์ ต่อมาเปิดสอนเพิ่มเติมอีกหลายหลักสูตร
พ.ศ. 2543 ดำเนินการโครงการติดตั้งระบบประกันคุณภาพการศึกษา
พ.ศ. 2544 เปิดสอนหลักสูตรประกาศนียบัตรการพยาบาลเฉพาะทางสาขาวิชาการพยาบาลเพื่อการส่งเสริมสุขภาพ เพิ่มอีก 1 สาขา
พ.ศ. 2559 เปิดสอนหลักสูตรปริญญาตรีและได้เปลี่ยนชื่อเป็น "สถาบันการพยาบาลศรีสวรินทิรา สภากาชาดไทย" เพื่อเป็นพระอนุสรณ์แด่ สมเด็จพระศรีสวรินทิราบรมราชเทวี พระพันวัสสาอัยยิกาเจ้า เนื่องในโอกาสครบรอบ 150 ปีวันพระราชสมภพ
แหล่งข้อมูลอื่น

วิทยาลัยพยาบาลสภากาชาดไทย เก็บถาวร 2007-05-26 ที่ เวย์แบ็กแมชชีน
เงื่อนไขและข้อผูกพัน เก็บถาวร 2006-07-15 ที่ เวย์แบ็กแมชชีน
| ด ค กรายชื่อโรงเรียนการพยาบาลในประเทศไทย  |
| --- | --- |
สถาบันอุดมศึกษาของรัฐ: นเรศวร • นครพนม • นราธิวาสราชนครินทร์ • มหาสารคาม • สุโขทัยธรรมาธิราช •  อุบลราชธานี
สถาบันอุดมศึกษาในกำกับของรัฐ: เกษตรศาสตร์ •  การพยาบาลศรีสวรินทิรา • ขอนแก่น • จุฬาลงกรณ์  • จุฬาภรณ์ • เชียงใหม่ • แม่ฟ้าหลวง • นวมินทราธิราช • พะเยา • ทักษิณ • ธรรมศาสตร์ • บูรพา • มหิดล (พยาบาลศาสตร์ • แพทยศาสตร์รามาธิบดี • พยาบาลศาสตร์ นครสวรรค์ • พยาบาลศาสตร์ อำนาจเจริญ) • วลัยลักษณ์ • ศรีนครินทรวิโรฒ • สงขลานครินทร์ (พยาบาลศาสตร์ หาดใหญ่ • พยาบาลศาสตร์ ปัตตานี) • สุรนารี • วลัยลักษณ์ • สวนดุสิต
สถาบันอุดมศึกษาของรัฐ กลุ่มมหาวิทยาลัยราชภัฎ: เชียงราย •  สวนสุนันทา • ชัยภูมิ • นครปฐม • นครราชสีมา  • ร้อยเอ็ด • เพชรบุรี  • สุราษฎร์ธานี • อุบลราชธานี • อุดรธานี
สถาบันอุดมศึกษาของรัฐ กลุ่มมหาวิทยาลัยเทคโนโลยีราชมงคล: ธัญบุรี
วิทยาลัยพยาบาลบรมราชชนนี ในสังกัดคณะพยาบาลศาสตร์ สถาบันพระบรมราชชนก: กรุงเทพ • ขอนแก่น • จักรีรัช • จังหวัดนนทบุรี • ชลบุรี • ชัยนาท • เชียงใหม่ • ตรัง • นครราชสีมา • นครลำปาง • นครศรีธรรมราช • นพรัตน์วชิระ • พระพุทธบาท • พะเยา • พุทธชินราช • ยะลา • ราชบุรี • สงขลา • สรรพสิทธิประสงค์ • สระบุรี • สวรรค์ประชารักษ์ นครสวรรค์ • สุพรรณบรี • สุราษฎร์ธานี • สุรินทร์ • อุดรธานี • อุตรดิตถ์
วิทยาลัยพยาบาล  ในสังกัดคณะพยาบาลศาสตร์ สถาบันพระบรมราชชนก: พระจอมเกล้า จังหวัดเพชรบุรี • พระปกเกล้า จันทบุรี • ศรีมหาสารคาม
วิทยาลัยของรัฐ: พยาบาลกองทัพบก • พยาบาลกองทัพเรือ • พยาบาลตำรวจ • พยาบาลทหารอากาศ
สถาบันอุดมศึกษาเอกชน: กรุงเทพธนบุรี • เกษมบัณฑิต • คริสเตียน • เฉลิมกาญจนา • ชินวัตร • เชียงราย • นานาชาติเอเชีย-แปซิฟิก • ปทุมธานี • พายัพ • รังสิต • ราชธานี • ราชธานี (อุดรธานี) • วงษ์ชวลิตกุล  • เวสเทิร์น (วัชรพล) • เวสเทิร์น (กาญจนบุรี) • เวสเทิร์น (บุรีรัมย์) • สยาม • หัวเฉียวเฉลิมพระเกียรติ • อีสเทิร์นเอเชีย • อัสสัมชัญ • เซนต์หลุยส์ • นานาชาติเซนต์เทเรซา • บัณฑิตเอเซีย
รายชื่อ • หมวดหมู่ • โครงการ • สถานีย่อย
สตาร์เอนเตอร์เทนเมนต์อวอร์ดส 2005 ครั้งที่ 4

สตาร์เอนเตอร์เทนเมนต์อวอร์ดส 2005 ครั้งที่ 4 (อังกฤษ: Star Entertainment Awards 2005) หรือรางวัลผลงานบันเทิงยอดเยี่ยม ประจำปี 2548 คืองานจัดประกาศผลรางวัลผลงานบันเทิงยอดเยี่ยม ประจำปีพุทธศักราช 2548 จัดขึ้นที่ศาลาเฉลิมกรุง เมื่อวันที่ 7 มีนาคม พ.ศ. 2549 โดย สมาคมนักข่าวบันเทิงแห่งประเทศไทย
สาขาภาพยนตร์ไทย > รางวัลออกแบบเครื่องแต่งกายยอดเยี่ยม

ชาติชาย ไชยยนต์ จากภาพยนตร์เรื่อง กบฏท้าวศรีสุดาจัน
สาขาภาพยนตร์ไทย > รางวัลแต่งหน้ายอดเยี่ยม

วรพันธ์ นราภิรมย์ จากภาพยนตร์เรื่อง จอมขมังเวทย์
สาขาภาพยนตร์ไทย > รางวัลออกแบบฉากยอดเยี่ยม

เอก เอี่ยมชื่น จากภาพยนตร์เรื่อง มหา’ลัยเหมืองแร่
สาขาภาพยนตร์ไทย > รางวัลบันทึกเสียงยอดเยี่ยม

นเรศ สราภัสสร และ ห้องบันทึกเสียงรามอินทรา จากภาพยนตร์เรื่อง มหา’ลัยเหมืองแร่
สาขาภาพยนตร์ไทย > รางวัลเพลงประกอบยอดเยี่ยม

ช่างไม่รู้เลย จากภาพยนตร์เรื่อง เพื่อนสนิท
สาขาภาพยนตร์ไทย > รางวัลกำกับภาพยอดเยี่ยม

ชาญกิจ ชำนิวิกัยพงศ์ จากภาพยนตร์เรื่อง มหา’ลัยเหมืองแร่
สาขาภาพยนตร์ไทย > รางวัลลำดับภาพยอดเยี่ยม

วิชชา โกจิ๋ว จากภาพยนตร์เรื่อง เพื่อนสนิท
สาขาภาพยนตร์ไทย > รางวัลบทภาพยนตร์ยอดเยี่ยม

จิระ มะลิกุล จากภาพยนตร์เรื่อง มหา’ลัยเหมืองแร่
สาขาภาพยนตร์ไทย > รางวัลผู้แสดงสมทบชายยอดเยี่ยม

สนธยา ชิตมณี จากภาพยนตร์เรื่อง มหา’ลัยเหมืองแร่
ธีรดนัย สุวรรณหอม จากภาพยนตร์เรื่อง อหิงสา จิ๊กโก๋มีกรรม
นิรุตต์ ศิริจรรยา จากภาพยนตร์เรื่อง ซุ้มมือปืน
ไพโรจน์ สังวริบุตร จากภาพยนตร์เรื่อง วัยอลวน 4 : ตั้ม-โอ๋ รีเทิร์น
ศรัณยู วงศ์กระจ่าง จากภาพยนตร์เรื่อง ซุ้มมือปืน
สาขาภาพยนตร์ไทย > รางวัลผู้แสดงสมทบหญิงยอดเยี่ยม

ลลนา สุลาวัลย์ จากภาพยนตร์เรื่อง วัยอลวน 4 : ตั้ม-โอ๋ รีเทิร์น
ปาณิสรา พิมพ์ปรุ จากภาพยนตร์เรื่อง เพื่อนสนิท
พิชญ์นาฎ สาขากร จากภาพยนตร์เรื่อง บุปผาราตรีเฟส 2
มณีรัตน์ คำอ้วน จากภาพยนตร์เรื่อง เพื่อนสนิท
สาธิดา เขียวชะอุ่ม จากภาพยนตร์เรื่อง เอ๋อเหรอ
สาขาภาพยนตร์ไทย > รางวัลผู้แสดงนำชายยอดเยี่ยม

ฉัตรชัย เปล่งพานิช จากภาพยนตร์เรื่อง จอมขมังเวทย์
เพ็ชรทาย วงษ์คำเหลา จากภาพยนตร์เรื่อง เฉิ่ม
ฉัตรชัย เปล่งพานิช จากภาพยนตร์เรื่อง ซุ้มมือปืน
พิชญะ วัชจิตพันธ์ จากภาพยนตร์เรื่อง มหา’ลัยเหมืองแร่
ซันนี่ สุวรรณเมธานนท์ จากภาพยนตร์เรื่อง เพื่อนสนิท
สาขาภาพยนตร์ไทย > รางวัลผู้แสดงนำหญิงยอดเยี่ยม

วรนุช วงษ์สวรรค์ จากภาพยนตร์เรื่อง เฉิ่ม
ศิรพันธ์ วัฒนจินดา จากภาพยนตร์เรื่อง เพื่อนสนิท
นภคปภา นาคประสิทธิ์ จากภาพยนตร์เรื่อง ลองของ
พิยดา อัครเศรณี จากภาพยนตร์เรื่อง คนระลึกชาติ
นงนุช สมบูรณ์ จากภาพยนตร์เรื่อง แหยมยโสธร
สาขาภาพยนตร์ไทย > รางวัลผู้กำกับการแสดงยอดเยี่ยม

จิระ มะลิกุล จากภาพยนตร์เรื่อง มหา’ลัยเหมืองแร่
สาขาภาพยนตร์ไทย > รางวัลภาพยนตร์ยอดเยี่ยม

มหา’ลัยเหมืองแร่ จาก บ.จีเอ็มเอ็ม ไทหับ และ บ.เดคดิเคท จำกัด
สาขารายการโทรทัศน์

รางวัลผู้ประกาศข่าวฝ่ายชายยอดเยี่ยม
กิตติ สิงหาปัด จากรายการ Hot News จาก ไอทีวี
รางวัลผู้ประกาศข่าวฝ่ายหญิงยอดเยี่ยม
อรปรียา หุ่นศาสตร์ จากรายการ เรื่องเล่าเช้านี้ จาก ช่อง 3.
รางวัลส่งเสริมกีฬายอดเยี่ยม
รายการ ทันโลกกีฬา จาก ช่อง 3
รายการข่าวบันเทิงยอดเยี่ยม
รายการ ดาวกระจาย ของ บ.โพลีพลัสฯ จาก โมเดิร์นไนน์ทีวี
รางวัลรายการสำหรับสตรียอดเยี่ยม
รายการผู้หญิงถึงผู้หญิง จาก ช่อง 3
รางวัลรายการสำหรับเด็กและเยาวชนยอดเยี่ยม
รายการทุ่งแสงตะวัน ของบ.ป่าใหญ่ครีเอชั่นจำกัด จากช่อง 3
รางวัลรายการสารคดียอดเยี่ยม
กบนอกกะลา ของบ.ทีวีบูรพา จำกัด จากโมเดิร์นไนน์ทีวี
รางวัลรายการส่งเสริมศิลปวัฒนธรรมยอดเยี่ยม
รายการคุณพระช่วย ของบ.เวิร์คพ้อยท์ฯ จาก โมเดิร์นไนน์ทีวี
รางวัลพิธีกรและผู้ดำเนินรายการฝ่ายชายยอดเยี่ยม
สรยุทธ สุทัศนะจินดา จากรายการ ถึงลูกถึงคน จากโมเดิร์นไนน์ทีวี
รางวัลพิธีกรและผู้ดำเนินรายการฝ่ายหญิงยอดเยี่ยม
สุริวิภา กุลตังวัฒนา จากรายการจันทร์เจ้าของ ทางช่อง 7
รางวัลรายการเกมส์โชว์ยอดเยี่ยม
รายการแฟนพันธุ์แท้ ของบ.เวิร์คพ้อยท์ฯ จากททบ.5
รางวัลรายการวาไรตี้ยอดเยี่ยม
รายการเจาะใจ ของ บ.เจเอสแอล จำกัด จากททบ.5
รางวัลรายการสร้างสรรค์สังคมยอดเยี่ยม
รายการถอดรหัส จาก ไอทีวี
รางวัลรายการส่งเสริมอาชีพและการเกษตรยอดเยี่ยม
รายการ สู้แล้วรวย จาก ไอทีวี
สาขาละครโทรทัศน์ > รางวัลละครซีรีส์ยอดเยี่ยม

เป็นต่อ ของ ซีเนริโอ ทางช่อง 3
สาขาละครโทรทัศน์ > รางวัลพิเศษละครเทิดพระเกียรติยอดเยี่ยม

รศ.112 คนไทยรักแผ่นดิน ของ บ.แชนนอล ซี จำกัด ทาง ททบ.5
สาขาละครโทรทัศน์ > รางวัลเพลงประกอบละครยอดเยี่ยม

ราชินีหมอลำ ของบ.ไอแอม กรุ๊ป จำกัด ทางช่อง 3
สาขาละครโทรทัศน์ > รางวัลบทละครยอดเยี่ยม

สองเรานิรันดร ของบ.โพลีพลัสฯ ทางช่อง 3
สาขาละครโทรทัศน์ > รางวัลนักแสดงดาวรุ่งฝ่ายชายยอดเยี่ยม

รัฐภูมิ โตคงทรัพย์
สาขาละครโทรทัศน์ > รางวัลนักแสดงดาวรุ่งฝ่ายหญิงยอดเยี่ยม

ณปภา ตันตระกูล จากละครเรื่อง บาปรักทะเลฝัน ทางช่อง 3
ศิรพันธ์ วัฒนจินดา จากละครเรื่อง แผ่นดินหัวใจ ทางช่อง 3
พิชญา เชาวลิต จากละครเรื่อง บ่วงรัก ทาง ททบ.5
เขมนิจ จามิกรณ์ จากละครเรื่อง สืบ-สาว-ราว-รัก ทางช่อง 7
ปุณยาพร พูลพิพัฒน์ จากละครเรื่อง อกธรณี ทางช่อง 7
สาขาละครโทรทัศน์ > รางวัลผู้แสดงสมทบชายยอดเยี่ยม

กรรชัย กำเนิดพลอย จากละครเรื่อง รักของนายดอกไม้ ทางช่อง 3
ชาตโยดม หิรัญยัษฐิติ จากละครเรื่อง เลดี้เยาวราช ทางช่อง 3
นิรุตต์ ศิริจรรยา จากละครเรื่อง เลดี้เยาวราช ทางช่อง 3
รอน บรรจงสร้าง จากละครเรื่อง เลือดสามสี ทางช่อง 3
สันติสุข พรหมศิริ จากละครเรื่อง ราชินีหมอลำ ทางช่อง 3
สาขาละครโทรทัศน์ > รางวัลผู้แสดงสมทบหญิงยอดเยี่ยม

จารุณี สุขสวัสดิ์ จากละครเรื่อง กุหลาบสีดำ ทางช่อง 3
จินตหรา สุขพัฒน์ จากละครเรื่อง ราชินีหมอลำ ทางช่อง 3
ดวงตา ตุงคะมณี จากละครเรื่อง บ่วงรัก ทาง ททบ.5
ปานวาด เหมมณี จากละครเรื่อง เพลิงพายุ ทางช่อง 7
สกาวใจ พูลสวัสดิ์ จากละครเรื่อง แต่ปางก่อน ทางช่อง 3
สาขาละครโทรทัศน์ > รางวัลผู้แสดงนำชายยอดเยี่ยม

ชาคริต แย้มนาม จากละครเรื่อง กุหลาบสีดำ ทางช่อง 3
ธีรเดช วงศ์พัวพันธ์ จากละครเรื่อง สองเรานิรันดร ทางช่อง 3
พงษ์พัฒน์ วชิระบรรจง จากละครเรื่อง อยู่กับก๋ง ทาง ททบ.5
ศิวัฒน์ โชติชัยชรินทร์ จากละครเรื่อง ลูกไม้หลากสี ทางช่อง 7
อนุชิต สพันธุ์พงษ์ จากละครเรื่อง เมื่อวันฟ้าเปลี่ยนสี ทาง ททบ.5
สาขาละครโทรทัศน์ > รางวัลผู้แสดงนำฝ่ายหญิงยอดเยี่ยม

เข็มอัปสร สิริสุขขะ จากละครเรื่อง ดาวหลงฟ้า ทางช่อง 3
พัชราภา ไชยเชื้อ จากละครเรื่อง เพลิงพายุ ทางช่อง 7
พิยดา อัครเศรณี จากละครเรื่อง แก้วลืมคอน ทาง ททบ.5
ลลิตา ศศิประภา จากละครเรื่อง กุหลาบสีดำ ทางช่อง 3
ศิริลักษณ์ ผ่องโชค จากละครเรื่อง ราชินีหมอลำ ทางช่อง 3
สาขาละครโทรทัศน์ > รางวัลผู้กำกับการแสดงละครยอดเยี่ยม

พงษ์พัฒน์ วชิระบรรจง จากละครเรื่อง กุหลาบสีดำ ทางช่อง 3
สาขาละครโทรทัศน์ > รางวัลละครยอดเยี่ยม

ราชินีหมอลำ ของ บ.ไอแอม กรุ๊ป จำกัด ทางช่อง 3
รางวัลพิเศษ

รางวัลดาราขวัญใจนักข่าวบันเทิงฝ่ายชาย
เคน ธีรเดช วงศ์พัวพันธ์
รางวัลดาราขวัญใจนักข่าวบันเทิงฝ่ายหญิง
นุ่น วรนุช วงษ์สวรรค์
สถานีศรีกรีฑา

สถานีศรีกรีฑา (อังกฤษ: Si Kritha station; รหัส: YL10) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนศรีนครินทร์ในพื้นที่เขตบางกะปิ กรุงเทพมหานคร
ที่ตั้ง

สถานีศรีกรีฑาตั้งอยู่เหนือถนนศรีนครินทร์ บริเวณทิศใต้ของทางแยกต่างระดับกรุงเทพกรีฑา (จุดตัดระหว่างถนนศรีนครินทร์ ถนนหัวหมาก และถนนกรุงเทพกรีฑา) ในพื้นที่แขวงหัวหมาก เขตบางกะปิ กรุงเทพมหานคร
รายละเอียด > สีสัญลักษณ์

ใช้สีเหลืองตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีเหลือง
รายละเอียด > รูปแบบ

เป็นสถานียกระดับความสูงพิเศษที่ 25.79 เมตร ซึ่งเป็นระดับความสูงที่สูงที่สุดของโครงการ เนื่องจากสถานีอยู่ใกล้ทางแยกต่างระดับกรุงเทพกรีฑา จึงต้องยกขึ้นสูงเพื่อให้พ้นทางแยก มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชานชาลา ประตูอัตโนมัติกั้นชานชาลาเป็นแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง
รายละเอียด > ทางเข้า–ออก

ประกอบด้วยทางขึ้น–ลงปกติ ได้แก่
1 ถนนกรุงเทพกรีฑา, ธนาคารไทยพาณิชย์ สาขาถนนศรีนครินทร์ (กรุงเทพกรีฑา) (ลิฟต์)
2 ซอยศรีนครินทร์ 5, บริษัท สินมั่นคงประกันภัย จำกัด (มหาชน) สำนักงานใหญ่ (บันไดเลื่อน)
3 ซอยศรีนครินทร์ 6 (ลิฟต์)
4 สวนปิยะภิรมย์ (บันไดเลื่อน, ลิฟต์)
รายละเอียด > แผนผัง

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 1 | สายสีเหลือง มุ่งหน้า สำโรง (หัวหมาก) |
| U3 ชานชาลา  | ชานชาลา 2 | สายสีเหลือง มุ่งหน้า ลาดพร้าว (แยกลำสาลี) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1–4, ศูนย์บริการผู้โดยสาร ห้องขายบัตรโดยสาร, เครื่องขายบัตรโดยสาร |
| G ระดับถนน  | – | ป้ายรถประจำทาง |
สถานที่ใกล้เคียง

โรงเรียนอนุบาลชุติมา
สวนสุขภาพปิยะภิรมย์
บริษัท มิตซูบิชิ อิเลคทริค กันยงวัฒนา จำกัด (สำนักงานใหญ่มิตซูบิชิ อิเลคทริค–เควายดับบลิว)
สำนักงานเจ้าคณะแขวงซาเลเซียนแห่งประเทศไทย
บริษัท สินมั่นคงประกันภัย จำกัด (มหาชน) สำนักงานใหญ่
บริษัท ไทยเพรซิเดนท์ฟูดส์ จำกัด (มหาชน)
บริษัท เลนโซ่ อินเตอร์เทรด จำกัด
อาคารอนาคตใหม่
ที่ทำการพรรคประชาชน
คณะก้าวหน้า
ธนาคารไทยพาณิชย์ สาขาถนนศรีนครินทร์ (กรุงเทพกรีฑา)
โรงแรมเดอะ แกรนด์ โฟว์วิงส์ คอนเวนชั่น
รถโดยสารประจำทาง

เส้นทางที่มีรถรองรับวีลแชร์
รถโดยสารประจำทาง > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 550 (S5)  | แฮปปี้แลนด์ |  ท่าอากาศยานสุวรรณภูมิ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ราชาโร้ด (เครือไทยสมายล์บัส) |  |
| 3-27  |  ท่าน้ำปู่เจ้าสมิงพราย | สวนสยาม | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
สถานีวัดมังกร

สถานีวัดมังกร (อังกฤษ: Wat Mangkon Station, รหัส BL29) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคลโดยเป็นสถานีที่อยู่ใจกลางย่านธุรกิจของชาวไทยเชื้อสายจีน ในแนวถนนเจริญกรุง กรุงเทพมหานคร บริเวณย่านวัดมังกรกมลาวาส (วัดเล่งเน่ยยี่) ใกล้กับถนนเยาวราช ซึ่งถือเป็นไชน่าทาวน์ของเมืองไทย
ที่ตั้ง

ถนนเจริญกรุง บริเวณสี่แยกแปลงนาม (จุดบรรจบถนนเจริญกรุง, ถนนแปลงนาม และถนนพลับพลาไชย) ใกล้กับวัดมังกรกมลาวาส (วัดเล่งเน่ยยี่) ในพื้นที่แขวงป้อมปราบ เขตป้อมปราบศัตรูพ่าย และแขวงสัมพันธวงศ์ เขตสัมพันธวงศ์ กรุงเทพมหานคร
สถานีวัดมังกรเป็นหนึ่งในสถานีรถไฟฟ้าที่มีตัวสถานีอยู่ใจกลางพื้นที่เมืองเก่าของกรุงเทพมหานคร ภายในขอบเขตระหว่างแม่น้ำเจ้าพระยา คลองรอบกรุง และคลองผดุงกรุงเกษม โดยแผนงานก่อนหน้านี้ได้ระบุที่ตั้งสถานีและจุดขึ้น-ลงสถานีอยู่ที่ซอยเจริญกรุง 16 (ตรอกอิสรานุภาพ หรือตรอกเล่งบ๊วยเอี้ย) หรือตลาดใหม่เยาวราช ซึ่งถือเป็นย่านการค้าเก่าแก่ใกล้กับโบราณสถานที่สำคัญคือวัดมังกรฯ เป็นย่านที่มีวิถีชุมชนเป็นเอกลักษณ์และเกี่ยวเนื่องกับประวัติศาสตร์การตั้งถิ่นฐานของชาวไทยเชื้อสายจีน ดังนั้นแผนการเวนคืนเพื่อก่อสร้างสถานีบริเวณซอยเจริญกรุง 16 จึงได้รับการคัดค้านอย่างหนักจากประชาชนส่วนหนึ่งที่ได้รับผลกระทบ ซึ่งในแผนเดิมของ การรถไฟฟ้าขนส่งมวลชนแห่งประเทศไทย ได้ตัดสินใจยกเลิกการก่อสร้างสถานีแห่งนี้ แต่หลังจากเปิดรับฟังความคิดเห็น จึงมีทางออกร่วมกันคือปรับเปลี่ยนทางขึ้น-ลงสถานีมาใช้พื้นที่ว่างที่อยู่ใกล้เคียงแทน ได้แก่พื้นที่รกร้างตรงข้ามวัดมังกรฯ และหน้าโรงภาพยนตร์ศิริรามา (ป้ายรถประจำทางวัดมังกรฯ ระหว่างสี่แยกแปลงนามและห้าแยกหมอมี) เพื่อลดผลกระทบจากการเวนคืน โดยจุดศูนย์กลางสถานีอยู่ที่บริเวณสี่แยกแปลงนาม ซึ่งอยู่ถัดออกไปจากซอยเจริญกรุง 16 ประมาณ 200-300 เมตร
นอกจากนี้ ด้วยที่ตั้งสถานีที่เป็นย่านการค้าหนาแน่นบนถนนเจริญกรุงซึ่งเป็นถนนสายหลักในย่านเมืองเก่า และเป็นถนนที่มีพื้นที่แคบ มีการจราจรคับคั่งตลอดทั้งวัน จึงจำเป็นต้องมีการวางแผนก่อสร้างเส้นทางและตัวสถานีวัดมังกรฯ อย่างระมัดระวัง โดยเลือกวิธีการก่อสร้างแบบไม่เปิดหน้าดิน เพื่อลดผลกระทบจากการปิดการจราจร